EL Επίσημη Εφημερίδα της Ευρωπαϊκής Ένωσης C 355/27

Πληροφορίες που διαβιβάζουν τα κράτη μέλη για τις κρατικές ενισχύσεις οι οποίες χορηγούνται βάσει του κανονισμού (ΕΚ) αριθ. 1857/2006 της Επιτροπής για την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001

2010/C 355/08

Αριθ. Ενίσχυσης: XA 154/10

Κράτος μέλος: Δημοκρατία της Σλοβενίας

Περιφέρεια: Območje Občine Benedikt

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Podpora programom razvoja podeželja v Občini Benedikt 2010–2013

Νομική βάση: Pravilnik o dodeljevanju državnih pomoči, pomoči de minimis in izvajanju drugih ukrepov za ohranjanje in razvoj kmetijstva ter podeželja v Občini Benedikt (II Poglavje)

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: 2010 — 17 293 EUR

2011 — 17 293 EUR

2012 — 17 293 EUR

2013 — 17 293 EUR

Μέγιστη ένταση ενίσχυσης: Επενδύσεις σε γεωργικές εκμεταλλεύσεις για τις ανάγκες της πρωτογενούς παραγωγής:

έως 50 % των επιλέξιμων δαπανών, στις μειονεκτικές περιοχές,

έως 40 % των επιλέξιμων δαπανών, στις άλλες περιοχές,

έως 60 %, στις μειονεκτικές περιοχές, και έως 50 %, στις άλλες περιοχές, όταν οι επενδύσεις πραγματοποιούνται από νέους γεωργούς

Διατήρηση παραδοσιακών τοπίων και κτιρίων:

έως 100 % των πραγματικών δαπανών που πραγματοποιούνται για επενδύσεις ή κεφαλαιουχικό εξοπλισμό και αποσκοπούν στη διατήρηση μη παραγωγικών στοιχείων της κληρονομιάς. Οι δαπάνες αυτές μπορούν να περιλαμβάνουν εύλογη αποζημίωση για την εργασία που εκτελεί ο ίδιος ο κάτοχος της εκμετάλλευσης, ή οι εργάτες του, μέχρι ανωτάτου ορίου 10 000 EUR ετησίως,

έως 60 % ή έως 75 %, στις μειονεκτικές περιοχές, των πραγματικών δαπανών που πραγματοποιούνται για επενδύσεις ή κεφαλαιουχικό εξοπλισμό και αποσκοπούν στη διατήρηση στοιχείων της κληρονομιάς που βρίσκονται σε παραγωγικά στοιχεία του ενεργητικού γεωργικών εκμεταλλεύσεων, υπό τον όρο ότι η επένδυση δεν συνεπάγεται αύξηση της παραγωγικής ικανότητας της γεωργικής εκμετάλλευσης,

έως 100 % για την κάλυψη των πρόσθετων δαπανών που προκύπτουν από τη χρήση παραδοσιακών υλικών τα οποία είναι απαραίτητα για τη διατήρηση των στοιχείων κληρονομιάς του κτιρίου

Ενισχύσεις αναδασμού:

έως 100 % των επιλέξιμων δαπανών

Ενισχύσεις για την ενθάρρυνση της παραγωγής γεωργικών προϊόντων ποιότητας:

έως 100 % των επιλέξιμων δαπανών·

Παροχή τεχνικής υποστήριξης στον γεωργικό τομέα:

έως 100 % των επιλέξιμων δαπανών μέσω επιδοτούμενων υπηρεσιών που δεν περιλαμβάνουν άμεσες χρηματικές πληρωμές σε παραγωγούς.

Ημερομηνία εφαρμογής: Από την ημερομηνία δημοσίευσης του αριθμού καταχώρισης της αίτησης απαλλαγής στην ιστοσελίδα της Γενικής Διεύθυνσης Γεωργίας και Αγροτικής Ανάπτυξης της Ευρωπαϊκής Επιτροπής.

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Έως τις 31 Δεκεμβρίου 2013

Στόχος της ενίσχυσης: χορήγηση ενισχύσεων σε ΜΜΕ

Αναφορά στα άρθρα του κανονισμού (ΕΚ) αριθ. 1857/2006 της Επιτροπής και επιλέξιμες δαπάνες:

Το σχέδιο κανονιστικών διατάξεων «Pravilnik o dodeljevanju državnih pomoči, pomoči de minimis in izvajanju drugih ukrepov za ohranjanje in razvoj kmetijstva ter podeželja v Občini Benedikt» για τη χορήγηση κρατικών ενισχύσεων και ενισχύσεων ήσσονος σημασίας και για την εφαρμογή περαιτέρω μέτρων ανάπτυξης της γεωργίας και των αγροτικών περιοχών στο Δήμο Benedikt περιλαμβάνει μέτρα που συνιστούν κρατική ενίσχυση, βάσει των ακόλουθων άρθρων του κανονισμού (ΕΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001 (ΕΕ L 358 της 16.12.2006, σ. 3):

— Άρθρο 4 του κανονισμού της Επιτροπής: Επενδύσεις σε γεωργικές εκμεταλλεύσεις,

— επιλέξιμες δαπάνες: κατασκευή, αγορά ή βελτίωση ακινήτων και γενικές δαπάνες, συνδεόμενες με εκείνες τις επιλέξιμες δαπάνες,

— Άρθρο 5 του κανονισμού της Επιτροπής: Διατήρηση παραδοσιακών τοπίων και κτιρίων,

— επιλέξιμες δαπάνες: επενδύσεις που αποσκοπούν στη διατήρηση μη παραγωγικών στοιχείων της κληρονομιάς που βρίσκονται σε γεωργικές εκμεταλλεύσεις (αρχαιολογικά ή ιστορικά στοιχεία) και στην προστασία στοιχείων της κληρονομιάς που βρίσκονται σε παραγωγικά στοιχεία του ενεργητικού γεωργικών εκμεταλλεύσεων, όπως κτίρια αγροκτημάτων, υπό τον όρο ότι η επένδυση δεν συνεπάγεται αύξηση της παραγωγικής ικανότητας της γεωργικής εκμετάλλευσης.

— Άρθρο 13 του κανονισμού της Επιτροπής: Ενισχύσεις αναδασμού,

— επιλέξιμες δαπάνες: νομικό και διοικητικό κόστος.

— Άρθρο 14 του κανονισμού της Επιτροπής: Ενισχύσεις για την ενθάρρυνση της παραγωγής γεωργικών προϊόντων ποιότητας

— επιλέξιμες δαπάνες: κόστος των δραστηριοτήτων έρευνας της αγοράς, επινόησης και σχεδιασμού προϊόντος· κόστος της εφαρμογής συστημάτων ιχνηλασιμότητας, συστημάτων για τη διασφάλιση της τήρησης των κανόνων αυθεντικότητας και εμπορίας ή συστημάτων περιβαλλοντικού ελέγχου· κόστος κατάρτισης του προσωπικού στην εφαρμογή των προαναφερόμενων προγραμμάτων και συστημάτων· κόστος των τελών που εισπράττουν οι αναγνωρισμένοι οργανισμοί πιστοποίησης για την πρώτη πιστοποίηση συστημάτων διασφάλισης της ποιότητας και ανάλογων συστημάτων. Η ενίσχυση χορηγείται σε είδος μέσω επιδοτούμενων υπηρεσιών και δεν πρέπει να περιλαμβάνει άμεσες χρηματικές πληρωμές προς τους παραγωγούς.

— Άρθρο 15 του κανονισμού της Επιτροπής: Παροχή τεχνικής υποστήριξης στον γεωργικό τομέα.

— επιλέξιμες δαπάνες: δαπάνες για την εκπαίδευση και την κατάρτιση κατόχων και εργαζομένων σε γεωργικές εκμεταλλεύσεις, για τις υπηρεσίες συμβούλων που δεν συνιστούν διαρκή ή περιοδική δραστηριότητα· για τη διοργάνωση και συμμετοχή σε φόρα ανταλλαγής γνώσεων μεταξύ επιχειρήσεων, διαγωνισμούς, εμπορικές εκθέσεις και πανηγύρεις, για δημοσιεύσεις και για υπηρεσίες αντικατάστασης στην εκμετάλλευση. Η ενίσχυση χορηγείται σε είδος μέσω επιδοτούμενων υπηρεσιών και δεν πρέπει να περιλαμβάνει άμεσες χρηματικές πληρωμές προς τους παραγωγούς.

Σχετικός(-οί) κλάδος(-οι): όλοι οι κλάδοι της γεωργίας

Ονομασία και διεύθυνση της χορηγούσας αρχής:

Občina Benedikt Čolnikov trg 5 SI-2234 Benedikt SLOVENIJA

Διεύθυνση στο Διαδίκτυο: http://www.uradni-list.si/1/objava.jsp?urlid=201065&objava=3633

Λοιπές πληροφορίες: —

Župan Milan GUMZAR

Αριθ. Ενίσχυσης: XA 164/10

Κράτος μέλος: Δημοκρατία της Σλοβενίας

Περιφέρεια: Območje Občine Piran

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Podpora in ukrepi za razvoj kmetijstva in podeželja v Občini Piran

Νομική βάση: Pravilnik o izvajanju pomoči za razvoj kmetijstva in podeželja v Občini Piran za programsko obdobje 2011–2013 (poglavje IV)

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: 2011 — 75 000 EUR

2012 — 82 000 EUR

2013 — 90 000 EUR

Μέγιστη ένταση ενίσχυσης:

1) Ενισχύσεις για επενδύσεις σε γεωργικές εκμεταλλεύσεις για τις ανάγκες της πρωτογενούς παραγωγής: — έως 50 % των επιλέξιμων δαπανών για επενδύσεις σε γεωργικές εκμεταλλεύσεις, στις μειονεκτικές περιοχές, — έως 40 %, στις άλλες περιοχές.

2) Ενισχύσεις για επενδύσεις για τη διατήρηση παραδοσιακών τοπίων και κτιρίων: — έως 100 % των δαπανών για την κατάρτιση του φακέλου τεκμηρίωσης με τα δικαιολογητικά για την ανοικοδόμηση και ανακαίνιση των μη παραγωγικών στοιχείων της κληρονομιάς που βρίσκονται σε γεωργικές εκμεταλλεύσεις. — έως 60 % (και έως 75 % των επιλέξιμων δαπανών, στις μειονεκτικές περιοχές) των δαπανών για την κατάρτιση του φακέλου τεκμηρίωσης με τα δικαιολογητικά για την ανοικοδόμηση των παραγωγικών στοιχείων του ενεργητικού γεωργικών εκμεταλλεύσεων, υπό τον όρο ότι η επένδυση δεν συνεπάγεται αύξηση της παραγωγικής ικανότητας της γεωργικής εκμετάλλευσης.

3) Ενισχύσεις αναδασμού: — έως 100 % των πραγματικών δαπανών για την κάλυψη του νομικού και διοικητικού κόστους, συμπεριλαμβανομένων των δαπανών για ελέγχους.

4) Ενισχύσεις για την ενθάρρυνση της παραγωγής γεωργικών προϊόντων ποιότητας: — έως 100 % των επιλέξιμων δαπανών για τις δραστηριότητες έρευνας της αγοράς, επινόησης και σχεδιασμού προϊόντος, συμπεριλαμβανομένων των ενισχύσεων που χορηγούνται για την προετοιμασία αιτήσεων αναγνώρισης γεωγραφικών ενδείξεων και ονομασιών προέλευσης ή έκδοσης πιστοποιητικών ιδιοτυπίας, σύμφωνα με τους σχετικούς κοινοτικούς κανονισμούς, για την εφαρμογή συστημάτων διασφάλισης της ποιότητας και για την κατάρτιση του προσωπικού στην εφαρμογή των προαναφερθέντων προγραμμάτων και των συστημάτων. Η ενίσχυση χορηγείται σε είδος μέσω επιδοτούμενων υπηρεσιών και δεν περιλαμβάνει άμεσες χρηματικές πληρωμές σε παραγωγούς.

5) Ενισχύσεις για την παροχή τεχνικής υποστήριξης στον γεωργικό τομέα — έως 100 % των επιλέξιμων δαπανών για την εκπαίδευση και την κατάρτιση, για τις παρεχόμενες από τρίτους υπηρεσίες συμβούλων, για τη διοργάνωση και συμμετοχή σε φόρα ανταλλαγής γνώσεων μεταξύ επιχειρήσεων, σε διαγωνισμούς, εμπορικές εκθέσεις και πανηγύρεις, για δημοσιεύσεις, καταλόγους και δικτυακούς τόπους. Η ενίσχυση χορηγείται σε είδος μέσω επιδοτούμενων υπηρεσιών και δεν περιλαμβάνει άμεσες χρηματικές πληρωμές σε παραγωγούς.

Ημερομηνία εφαρμογής: Από την ημερομηνία δημοσίευσης του αριθμού καταχώρισης για την απαλλαγή του καθεστώτος ενισχύσεων στην ιστοσελίδα της Γενικής Διεύθυνσης Γεωργίας και Αγροτικής Ανάπτυξης της Ευρωπαϊκής Επιτροπής.

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Έως τις 31 Δεκεμβρίου 2013

Στόχος της ενίσχυσης: χορήγηση ενισχύσεων σε ΜΜΕ

Αναφορά στο (στα) εφαρμοστέο (-έα) άρθρο (άρθρα) και τις επιλέξιμες δαπάνες που καλύπτονται από το καθεστώς ενισχύσεων ή τη μεμονωμένη ενίσχυση.

Το σχέδιο κανονιστικών διατάξεων «Pravilnik o izvajanju pomoči za razvoj kmetijstva in podeželja v Občini Piran za programsko obdobje 2011–2013 (poglavje IV)» για την ανάπτυξη της γεωργίας και των αγροτικών περιοχών στο Δήμο Piran κατά την περίοδο προγραμματισμού 2011-2013 (κεφάλαιο IV) περιλαμβάνει μέτρα που συνιστούν κρατική ενίσχυση βάσει των ακόλουθων άρθρων του κανονισμού (ΕΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001 (ΕΕ L 358 της 16.12.2006, σ. 3) και του κανονισμού (ΕΚ) αριθ. 800/2008 της Επιτροπής, της 6ης Αυγούστου 2008, για την κήρυξη ορισμένων κατηγοριών ενισχύσεων ως συμβατών με την κοινή αγορά κατ’ εφαρμογή των άρθρων 87 και 88 της Συνθήκης (Γενικός κανονισμός απαλλαγής κατά κατηγορία) (ΕΕ L 214 της 9.8.2008, σ. 3):

— Άρθρο 4 του κανονισμού της Επιτροπής: Επενδύσεις σε γεωργικές εκμεταλλεύσεις για τις ανάγκες της πρωτογενούς παραγωγής

— Άρθρο 5 του κανονισμού της Επιτροπής: Διατήρηση παραδοσιακών τοπίων και κτιρίων

— Άρθρο 13 του κανονισμού της Επιτροπής: Ενισχύσεις αναδασμού

— Άρθρο 14 του κανονισμού της Επιτροπής: Ενισχύσεις για την ενθάρρυνση της παραγωγής γεωργικών προϊόντων ποιότητας

— Άρθρο 15 του κανονισμού της Επιτροπής: Παροχή τεχνικής υποστήριξης στον γεωργικό τομέα.

Σχετικός(-οί) κλάδος(-οι): Γεωργία

Ονομασία και διεύθυνση της χορηγούσας αρχής:

Občina Piran Tartinijev trg 2 SI-6330 Piran SLOVENIJA

Διεύθυνση στο Διαδίκτυο: http://www.piran.si/index.php?page=static&item=418

Λοιπές πληροφορίες: Όταν τεθεί σε ισχύ το εν λόγω καθεστώς ενισχύσεων, θα παύσει η εφαρμογή του καθεστώτος ενισχύσεων XA 418/07.

Η πρόσβαση στη νομική βάση είναι προσπελάσιμη μέσω της προαναφερθείσας ιστοσελίδας, εάν κάνετε κλικ στον σύνδεσμο: Pravilnik o izvajanju drzavne pomoci na podrocju kmetijstva_2011_2013.doc (150 KB).

Predstojnica Urada za gospodarstvo in turizem Tanja FRANCA

Αριθ. Ενίσχυσης: XA 165/10

Κράτος μέλος: Ιταλία

Περιφέρεια: Veneto

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Progetti formativi rivolti a favore delle imprese attive nella produzione di prodotti agricoli.

Νομική βάση: L. 845/1978 «Legge quadro in materia di formazione professionale».

L.R. n. 10 del 30.1.1990«Ordinamento del sistema della formazione professionale e organizzazione delle politiche regionali del lavoro».

DGR n. 1920 del 27 luglio 2010 della Regione del Veneto.

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: 1 300 000 EUR

Μέγιστη ένταση ενίσχυσης: 100 %

Ημερομηνία εφαρμογής: Από την ημερομηνία δημοσίευσης του αριθμού καταχώρισης της αίτησης απαλλαγής στην ιστοσελίδα της Γενικής Διεύθυνσης Γεωργίας και Αγροτικής Ανάπτυξης της Επιτροπής

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Έως τις 31 Δεκεμβρίου 2013

Στόχος της ενίσχυσης: Τεχνική υποστήριξη [άρθρο 15 του κανονισμού (ΕΚ) αριθ. 1857/2006]:

Οι ενισχύσεις προορίζονται για την εφαρμογή μέτρων συνεχούς κατάρτισης για δράσεις που εντάσσονται στην ακόλουθη τυπολογία:

δράσεις, στόχος των οποίων είναι η έγκριση της αγοράς και χρήσης φυτοϋγειονομικών προϊόντων,

δράσεις, προορισμός των οποίων είναι η απόκτηση πτυχίου επαγγελματικών σπουδών ή πιστοποιητικών ικανότητας, σύμφωνα με τις διατάξεις της ισχύουσας νομοθεσίας, για τις οποίες το σκέλος της κατάρτισης ή της επανεκπαίδευσης έχει πρωταρχική σπουδαιότητα,

δράσεις επανεκπαίδευσης ή θεματικής τελειοποίησης,

δράσεις, προορισμός των οποίων είναι η απόκτηση των κατάλληλων «επαγγελματικών προσόντων», σύμφωνα με τις διατάξεις της κοινοτικής νομοθεσίας ή/και της πιστοποίησης για την οποία γίνεται λόγος στο νομοθετικό διάταγμα αριθ. 99/2004 (Imprenditore agricolo professionale — επαγγελματίας επιχειρηματίας του γεωργικού κλάδου).

Σχετικός(-οί) κλάδος(-οι): Γεωργία, δασοκομία, αλιεία

Ονομασία και διεύθυνση της χορηγούσας αρχής:

Regione del Veneto Palazzo Balbi Dorsoduro 3901 30123 Venezia VE ITALIA Τηλ. +39 412795030 Φαξ +39 412795085 E-mail: dir.formazione@regione.veneto.it

Διεύθυνση στο Διαδίκτυο: http://www.regione.veneto.it/Servizi+alla+Persona/Formazione+e+Lavoro/ModulisticaREG.htm

Κάντε κλικ στο σύνδεσμο «settore primario»

Λοιπές πληροφορίες: Για περισσότερες πληροφορίες μπορείτε να απευθύνεστε στην εξής υπηρεσία:

Direzione Regionale Formazione

Fondamenta S. Lucia

Cannaregio 23

30121 Venezia VE

ITALIA

Τηλ. +39 412795029-5030

Φαξ +39 412795085

E-mail: dir.formazione@regione.veneto.it

Αριθ. Ενίσχυσης: XA 169/10

Κράτος μέλος: Κάτω Χώρες

Περιφέρεια: Provincie Utrecht (Utrecht)

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Pilots duurzaam ondernemen

Νομική βάση: Subsidieverordening inrichting landelijk gebied 2006

Besluit subsidiekader ILG-AVP, artikel 3.2.1 Pilots duurzaam ondernemen

Άρθρο 15 του κανονισμού (ΕΚ) αριθ. 1857/2006 Τεχνική υποστήριξη

Η εν προκειμένω εξεταζόμενη ενίσχυση πληροί τους όρους που καθορίζονται στο άρθρο 15, παράγραφοι 2 έως 4.

Ειδικότερα:

Όσον αφορά την παράγραφο 2: η ενίσχυση χορηγείται αποκλειστικά για τις δαπάνες που προβλέπονται σε αυτήν την παράγραφο.

Όσον αφορά την παράγραφο 3: το ποσοστό ενίσχυσης είναι κατώτερο από το 100 % των δαπανών για το έργο. Η ενίσχυση καταβάλλεται στο γραφείο παροχής υπηρεσιών συμβούλου, το οποίο προσφέρει τις υπηρεσίες του στους συμμετέχοντες παραγωγούς. Συνεπώς, πρόκειται για επιχορηγούμενες υπηρεσίες συμβούλου. Δεν γίνονται άμεσες χρηματικές πληρωμές στους παραγωγούς.

Όσον αφορά την παράγραφο 4: η συμμετοχή στο επιχορηγούμενο έργο είναι ανοικτή σε όλους τους παραγωγούς από τον αντίστοιχο τομέα και την αντίστοιχη περιοχή.

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Το μέγιστο ύψος της εφάπαξ καταβαλλόμενης ενίσχυσης ανέρχεται σε 52 020 EUR, κατά τη χρονική περίοδο από τις 15 Ιουλίου 2010 έως και τις 31 Δεκεμβρίου 2012.

Μέγιστη ένταση ενίσχυσης: Η μέγιστη ένταση της ενίσχυσης ανέρχεται σε 90 % των επιλέξιμων δαπανών.

Ημερομηνία εφαρμογής: Από τις 15 Ιουλίου 2010, αλλά, όπως αναφέρεται στο άρθρο 18 παράγραφος 1 του κανονισμού (ΕΚ) αριθ. 1857/2006 της Επιτροπής, μετά από τη δημοσίευση στην Επίσημη Εφημερίδα της Ευρωπαϊκής Ένωσης .

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Έως τις 31 Δεκεμβρίου 2012

Στόχος της ενίσχυσης: Εφάπαξ καταβολή ενίσχυσης στην εταιρεία Wageningen—UR Livestock Research για την εφαρμογή του προγράμματος «haal meer uit gras».

Στόχος: να εξοικειωθούν οι παραγωγοί γαλακτοκομικών προϊόντων με τις μεθόδους εφαρμογής των γνώσεων στα θέματα της αειφόρου διαχείρισης των γεωργικών εκτάσεων και των βοσκότοπων.

Σχετικός(-οί) κλάδος(-οι): Οι παραγωγοί γαλακτοκομικών προϊόντων στην επαρχία της Oost Utrecht

Ονομασία και διεύθυνση της χορηγούσας αρχής:

Provincie Utrecht Postbus 80300 3508 TH Utrecht NEDERLAND

Διεύθυνση στο Διαδίκτυο: http://www.provincie-utrecht.nl/onderwerpen/landbouw/vitaal-platteland/steunregelingen/#subcontent

Λοιπές πληροφορίες: —

Αριθ. Ενίσχυσης: XA 177/10

Κράτος μέλος: Δημοκρατία της Λιθουανίας

Περιφέρεια: —

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Paramos teikimas už šalutinių gyvūninių produktų, neskirtų vartoti žmonėms, pašalinimą ir sunaikinimą (schemos XA 40/10 pakeitimas).

Νομική βάση: Lietuvos Respublikos žemės ūkio ministro 2007 m. balandžio 13 d. įsakymo Nr. 3D-162 „Dėl paramos teikimo už šalutinių gyvūninių produktų, neskirtų vartoti žmonėms, pašalinimą ir sunaikinimą taisyklių patvirtinimo ir žemės ūkio ministro 2006 m. gegužės 26 d. įsakymo Nr. 3D-217 bei žemės ūkio ministro 2006 m. spalio 3 d. įsakymo Nr. 3D-385 pripažinimo netekusiais galios“ pakeitimo projektas.

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: 3 100 000 LTL, ήτοι 897 822 EUR, με βάση την επίσημη συναλλαγματική ισοτιμία έναντι του ευρώ.

Μέγιστη ένταση ενίσχυσης:

1) Έως 100 % του κόστους απομάκρυνσης και καταστροφής νεκρών ζώων, όταν υπάρχει υποχρέωση διενέργειας εξετάσεων για μεταδοτικές σπογγώδεις εγκεφαλοπάθειες (ΜΣΕ) στα εν λόγω νεκρά ζώα·

2) Έως 100 % του κόστους απομάκρυνσης και έως 75 % του κόστους καταστροφής: — κατά την απομάκρυνση νεκρών βοοειδών, προβάτων ή αιγών εκτός εκείνων που πρέπει να υποβληθούν σε υποχρεωτικές εξετάσεις για μεταδοτικές σπογγώδεις εγκεφαλοπάθειες (ΜΣΕ), — κατά την απομάκρυνση νεκρών αλόγων, — κατά την απομάκρυνση νεκρών χοίρων — αυτό ισχύει για όλους τους άλλους εκτροφείς χοίρων, εκτός των κτηνοτρόφων που εκτρέφουν περισσότερους από 1 000 χοίρους,

3) Έως 61 % του κόστους απομάκρυνσης και έως 59 % του κόστους καταστροφής: — κατά την απομάκρυνση νεκρών χοίρων — αυτό ισχύει για τους κτηνοτρόφους που εκτρέφουν περισσότερους από 1 000 χοίρους. Ο αριθμός αυτός καθορίζεται βάσει των στοιχείων για την 1η Ιανουαρίου του τρέχοντος έτους που τηρούνται στα μητρώα της κρατικής επιχείρησης Žemės ūkio informacijos ir kaimo verslo centras (κρατικό κέντρο γεωργικής πληροφόρησης και αγροτικής οικονομίας) για τα ζώα που εκτρέφονται στις εκμεταλλεύσεις. — κατά την απομάκρυνση νεκρών πουλερικών.

Ημερομηνία εφαρμογής: Το καθεστώς ενισχύσεων τίθεται σε εφαρμογή μετά την κοινοποίηση από την Επιτροπή της απόδειξης παραλαβής, της καταχώρισης του χαρακτηριστικού αριθμού αναγνώρισης για το καθεστώς ενισχύσεων και της δημοσίευσης αυτών των συνοπτικών πληροφοριών στο Διαδίκτυο.

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Έως τις 31 Δεκεμβρίου 2013.

Στόχος της ενίσχυσης: Ενισχύσεις σε ΜΜΕ

Παροχή υποστήριξης σε επιχειρήσεις και γεωργούς που δραστηριοποιούνται στον τομέα της κτηνοτροφίας, προκειμένου να εξασφαλισθεί η ασφαλής απομάκρυνση των νεκρών ζώων στο πλαίσιο της εφαρμογής ενός ενιαίου προγράμματος ελέγχου.

Εφαρμόζεται το άρθρο 16 του κανονισμού (ΕΚ) αριθ. 1857/2006, της 15ης Δεκεμβρίου 2006.

Σχετικός(-οί) κλάδος(-οι): Πρωτογενής παραγωγή γεωργικών προϊόντων.

Ονομασία και διεύθυνση της χορηγούσας αρχής:

Lietuvos Respublikos žemės ūkio ministerija Gedimino pr. 19 LT-01103 Vilnius LIETUVA/LITHUANIA

Διεύθυνση στο Διαδίκτυο: http://www.lrs.lt/pls/proj/dokpaieska.showdoc_l?p_id=48722

Λοιπές πληροφορίες: Όσον αφορά τους πόρους που είχε προγραμματισθεί να διατεθούν το 2010 για να υποστηριχθεί η διαχείριση των ζωικών υποπροϊόντων και λαμβανομένου υπόψη του ότι την 1η Μαρτίου 2010 τέθηκε σε ισχύ το νέο καθεστώς κρατικών ενισχύσεων για την απομάκρυνση και καταστροφή των ζωικών υποπροϊόντων που δεν προορίζονται για ανθρώπινη κατανάλωση, τα ποσά που είχε προβλεφθεί να διατεθούν για τη συλλογή και την επεξεργασία των ζωικών υποπροϊόντων δεν ανταποκρίνονταν στις πραγματικές ανάγκες. Δεδομένου ότι, σύμφωνα με τις προβλέψεις, οι ποσότητες ζωικών υποπροϊόντων (από βοοειδή ηλικίας άνω των 24 μηνών και από προβατοειδή και αιγοειδή ηλικίας άνω των 18 μηνών) που παρουσίαζαν κίνδυνο για μεταδοτικές σπογγώδεις εγκεφαλοπάθειες (ΜΣΕ) ήταν μεγάλες, είχε προβλεφθεί η επιχορήγηση του κόστους απομάκρυνσης και του κόστους καταστροφής σε ποσοστό έως 100 %. Λαμβάνοντας υπόψη τις διαθέσιμες πιστώσεις, αποφασίσθηκε να επιχορηγηθεί το κόστος απομάκρυνσης και καταστροφής άλλων ζωικών υποπροϊόντων, από νεκρούς χοίρους και πουλερικά, σε ποσοστό μόλις 18 % του κόστους συλλογής και καταστροφής τους. Όπως αποδείχθηκε μετά την παρέλευση του πρώτου εξαμήνου του έτους, οι πόροι που είχαν διατεθεί για την κάλυψη του κόστους συλλογής και καταστροφής των ζωικών υποπροϊόντων σε ποσοστό 100 % δεν εξαντλήθηκαν, με αποτέλεσμα να παρασχεθεί η δυνατότητα προσαύξησης του ποσοστού έντασης των ενισχύσεων για τους τομείς εκτροφής χοίρων και πουλερικών, το οποίο ήταν χαμηλότερο, σε ποσοστό έως 61 % για την απομάκρυνση, και σε ποσοστό έως 59 % για την καταστροφή.

Βάσει του προαναφερόμενου καθεστώτος, το σύστημα χορήγησης κρατικών ενισχύσεων για τη διαχείριση των νεκρών ζώων τα οποία ενδέχεται να είχαν μολυνθεί από μεταδοτικές σπογγώδεις εγκεφαλοπάθειες παρέμεινε αμετάβλητο, με αποτέλεσμα οι δαπάνες απομάκρυνσης (μεταφοράς) και καταστροφής τους να εξακολουθούν να καλύπτονται σε ποσοστό έως 100 %. Παρόμοια είναι η ενίσχυση που χορηγείται για να καλυφθεί το κόστος διαχείρισης των νεκρών πειραματόζωων ή των ζώων που βρίσκονται νεκρά από τις κρατικές αρχές, όταν δεν είναι δυνατόν να εξακριβωθεί ποιοι είναι οι ιδιοκτήτες του ζώου, εάν αποτελούν κίνδυνο για την ανθρώπινη υγεία ή για το περιβάλλον, καθώς και για τα άγρια ζώα που βρίσκονται νεκρά, για τα οποία υπάρχει η υποψία ότι θα μπορούσαν να έχουν μολυνθεί από κάποια νόσο που είναι μεταδοτική για τους ανθρώπους ή τα ζώα.

Οι δαπάνες για άλλα βοοειδή, προβατοειδή και αιγοειδή, ιπποειδή και χοίρους καλύπτονται σε ποσοστό έως 100 %, για το κόστος απομάκρυνσης, και σε ποσοστό έως 75 %, για το κόστος καταστροφής.

Όταν τεθεί σε ισχύ το παρόν καθεστώς κρατικών ενισχύσεων, θα παύσει να εφαρμόζεται το προηγούμενο καθεστώς XA 40/10.

Αριθ. Ενίσχυσης: XA 197/10

Κράτος μέλος: Ιρλανδία

Περιφέρεια: Κράτος μέλος

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Provision of consultancy services and technical expertise to the Irish Sheep Industry

Νομική βάση: National Development Plan 2007-2013

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Έως 1 EURεκ. ετησίως

Μέγιστη ένταση ενίσχυσης: Έως 100 % των επιλέξιμων δαπανών

Ημερομηνία εφαρμογής:

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: 1 Ιανουαρίου 2011-31 Δεκεμβρίου 2013

Στόχος της ενίσχυσης: Το νέο πρόγραμμα αναπαραγωγής προβάτων αποσκοπεί πρωτίστως

στην αύξηση της αποδοτικότητας και της βιωσιμότητας, σε εθνική κλίμακα, των κοπαδιών προβάτων, βελτιώνοντας την παραγωγικότητα και μειώνοντας το κόστος στο συγκεκριμένο τομέα, με σαφή έμφαση στις απαιτήσεις της αγοράς.

στην προώθηση σημαντικών αλλαγών στις υποδομές και σε τροποποιήσεις του εθνικού συστήματος αναπαραγωγής των προβάτων, ώστε να εξασφαλισθεί μελλοντικά η βιώσιμη και αειφόρος δομή της κτηνοτροφίας τους.

Η ενίσχυση χορηγείται σύμφωνα με το άρθρο 15 παράγραφος 2 εδάφιο γ) του κανονισμού (ΕΚ) αριθ. 1857/2006 σχετικά με την παροχή τεχνικής υποστήριξης στον γεωργικό τομέα.

Σχετικός(-οί) κλάδος(-οι): αιγοπρόβατα

Ονομασία και διεύθυνση της χορηγούσας αρχής:

Department of Agriculture, Fisheries and Food Agriculture House Kildare Street Dublin 2 IRELAND

Διεύθυνση στο Διαδίκτυο: http://www.agriculture.gov.ie/ndp_state_aid

Λοιπές πληροφορίες: —